rejauldu/bengali-wikipedia huggingface dataset:
ইফাদ গ্রুপ (ইংরেজি: IFAD Group) বাংলাদেশের একটি বিশাল শিল্পগোষ্ঠী যা কৃষি, ইঞ্জিনিয়ারিং, নির্মাণ, পেট্রোকেমিক্যাল, এবং প্রযুক্তি সেবাসহ বিভিন্ন খাতে কাজ করে। গ্রুপটির সদর দপ্তর ঢাকা, বাংলাদেশের রাজধানীতে অবস্থিত। এটি ১৯৮৫ সালে প্রতিষ্ঠিত হয় এবং প্রতিষ্ঠার পর থেকে বাংলাদেশের অর্থনীতিতে গুরুত্বপূর্ণ অবদান রেখে আসছে।   ইতিহাস  ইফাদ গ্রুপের প্রতিষ্ঠা ১৯৮৫ সালে হয়। এটি প্রতিষ্ঠার পর থেকে কৃষি ও শিল্প খাতে দ্রুত উন্নতি লাভ করেছে এবং বাংলাদেশের বৃহত্তম শিল্পগোষ্ঠীগুলোর মধ্যে একটি হিসেবে স্বীকৃত হয়েছে। গ্রুপটি কৃষি প্রযুক্তি, কৃষি যন্ত্রপাতি, খাদ্য প্রক্রিয়াকরণ, পেট্রোকেমিক্যাল, নির্মাণ, এবং অন্যান্য শিল্পে সক্রিয়।   প্রতিষ্ঠানসমূহ    ১. ইফাদ অটো সার্ভিসেস লিমিটেড    ক্ষেত্র: অটো সার্ভিস, গাড়ি বিক্রয় ও মেরামত   ২. ইফাদ ইনফরমেশন এন্ড টেকনোলজি লিমিটেড    ক্ষেত্র: তথ্যপ্রযুক্তি, সফটওয়্যার ডেভেলপমেন্ট   ৩. ইফাদ হোম কেয়ার লিমিটেড    ক্ষেত্র: হোম সেবা, স্বাস্থ্যসেবা   ৪. ইফাদ মাল্টি প্রোডাক্টস লিমিটেড    ক্ষেত্র: পণ্য উৎপাদন, বাণিজ্য   ৫. ইফাদ অটোস পিএলসি    ক্ষেত্র: অটো, গাড়ি বিক্রয়   অন্যান্য উদ্যোগ  ইফাদ ফিল্ম ক্লাব   ক্ষেত্র: সাংস্কৃতিক কার্যক্রম, চলচ্চিত্র  বিবরণ: ইফাদ ফিল্ম ক্লাব বাংলাদেশের চলচ্চিত্র শিল্পের উন্নয়নে কাজ করছে এবং ইফাদ ফিল্ম ক্লাব পুরস্কার আয়োজন করে, যা দেশের চলচ্চিত্র শিল্পকে আন্তর্জাতিক পর্যায়ে পরিচিত করার জন্য একটি গুরুত্বপূর্ণ উদ্যোগ। এটি বাংলাদেশের চলচ্চিত্রের মান উন্নয়ন এবং বিশ্বদরবারে দেশের চলচ্চিত্রের অবস্থান সুদৃঢ় করতে সহায়তা করছে। ইফাদ ফিল্ম ক্লাব পুরস্কার সম্পর্কে আরও জানুন   তথ্যসূত্র    বহিঃসংযোগ   ইফাদ গ্রুপের-এর অফিসিয়াল ওয়েবসাইট  বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশী মার্কা বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:খাদ্য পণ্য মার্কা বিষয়শ্রেণী:বাংলাদেশের খাদ্য ও পানীয় কোম্পানি বিষয়শ্রেণী:বাংলাদেশের প্রস্তুতকারক কোম্পানি বিষয়শ্রেণী:স্বাস্থ্যসেবা বিষয়শ্রেণী:বাণিজ্য বিষয়শ্রেণী:উৎপাদন ও প্রস্তুতকরণ বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:তথ্যপ্রযুক্তি প্রতিষ্ঠান বিষয়শ্রেণী:অটো সেবা
ঘোষ বখশ খান মাহার (; জন্ম: ২৭ অক্টোবর ১৯৪৫) একজন পাকিস্তানি রাজনীতিবিদ যিনি আগস্ট ২০১৮ থেকে আগস্ট ২০২৩ পর্যন্ত পাকিস্তানের জাতীয় পরিষদের সদস্য ছিলেন। এর আগে তিনি ২০০২ থেকে মে ২০১৮ পর্যন্ত জাতীয় পরিষদের সদস্য ছিলেন।   প্রারম্ভিক জীবন  ঘোষ বখশ খান মাহার ১৯৪৫ সালের ২৭ অক্টোবর জন্মগ্রহণ করেন।   রাজনৈতিক জীবন  ঘোষ বখশ খান মাহার ১৯৭৭ সালের মার্চ থেকে জুলাই পর্যন্ত পিএস-৭ (সুক্কুর) আসন থেকে সিন্ধ প্রাদেশিক পরিষদের সদস্য ছিলেন।  তিনি পাকিস্তান মুসলিম লীগের প্রার্থী হিসেবে ২০০২ সালের পাকিস্তানের সাধারণ নির্বাচনে এনএ-২০৩ (শিকারপুর-২) আসন থেকে পাকিস্তানের জাতীয় পরিষদের সদস্য নির্বাচিত হন। তিনি ৬১,৪৩২ ভোট পান এবং পাকিস্তান পিপলস পার্টির প্রার্থী আঘা আরসালান খানকে পরাজিত করেন। একই নির্বাচনে তিনি পিএমএল-কিউ প্রার্থী হিসেবে পিএস-১০ (শিকারপুর-২) আসন থেকে সিন্ধ প্রাদেশিক পরিষদের সদস্যও নির্বাচিত হন। তিনি ৩৮,৩২১ ভোট পান এবং পিপিপির প্রার্থী শবির খান মাহারকে পরাজিত করেন।  তিনি ২০০৮ সালের পাকিস্তানের সাধারণ নির্বাচনে পিএমএল-কিউ প্রার্থী হিসেবে এনএ-২০৩ (শিকারপুর-কাম-সুক্কুর-কাম-লারকানা) আসন থেকে পুনরায় জাতীয় পরিষদের সদস্য নির্বাচিত হন। তিনি ৮৯,৯২১ ভোট পান এবং পিপিপির প্রার্থী সরদার ওয়াহিদ বখশ ভায়োকে পরাজিত করেন।  তিনি ২০১৩ সালের পাকিস্তানের সাধারণ নির্বাচনে পাকিস্তান মুসলিম লীগের প্রার্থী হিসেবে একই আসন থেকে পুনরায় জাতীয় পরিষদের সদস্য নির্বাচিত হন। তিনি ৭৭,০৬৫ ভোট পান এবং পুনরায় পিপিপির প্রার্থী সরদার ওয়াহিদ বখশ ভায়োকে পরাজিত করেন।  তিনি ২০১৮ সালের পাকিস্তানের সাধারণ নির্বাচনে গ্র্যান্ড ডেমোক্রেটিক অ্যালায়েন্সের (জিডিএ) প্রার্থী হিসেবে এনএ-১৯৯ (শিকারপুর-২) আসন থেকে জাতীয় পরিষদের সদস্য নির্বাচিত হন।   তথ্যসূত্র   বিষয়শ্রেণী:সিন্ধু এমপিএ ১৯৭৭ বিষয়শ্রেণী:জীবিত ব্যক্তি বিষয়শ্রেণী:সারাইকি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:সিন্ধুর রাজনীতিবিদ বিষয়শ্রেণী:১৯৪৫-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:গ্র্যান্ড ডেমোক্রেটিক অ্যালায়েন্সের এমএনএ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ বিষয়শ্রেণী:সিন্ধু প্রাদেশিক পরিষদের সদস্য অসম্পূর্ণ
চক্রবাক কবি কাজী নজরুল ইসলাম রচিত একটি কাব্যগ্রন্থ। ১৯২৯ খ্রিষ্টাব্দে এই গ্রন্থটি প্রথম প্রকাশিত হয়। এই গ্রন্থে মোট কবিতার সংখ্যা ১৯টি। এই কাব্যে নজরুল বেদনার ছবি তুুুলে ধরেছেন; এতে রয়েছে প্রেমের অনুুুভূতি এবং অতীত সুুখের স্মৃতিচারণা।  কবিতাসমূহ    তোমারে পড়িছে মনে  বাদল-রাতের পাখি  স্তব্ধ রাতে  বাতায়ন-পাশে গুবাক-তরুর সারি  কর্ণফুলী  শীতের সিন্ধু  পথচারী  মিলন-মোহনায়  গানের আড়াল  তুমি মরে ভুলিয়াছ  হিংসাতুর  বর্ষা-বিদায়  সাজিয়াছি বর মৃত্যুর উৎসবে  অপরাধ শুধু মনে থাক  আড়াল  নদীপারের মেয়ে  ১৪০০ সাল  চক্রবাক   কুহেলিকা   তথ্যসূত্র   বিষয়শ্রেণী:কাজী নজরুল ইসলামের কাব্যগ্রন্থ বিষয়শ্রেণী:কাজী নজরুল ইসলামের রচনা বিষয়শ্রেণী:বাংলা সাহিত্য বিষয়শ্রেণী:১৯২৯-এর বই
থাম্ব|১৬২৩ সালের প্রকাশিত অ্যাজ ইউ লাইক ইট-এর প্রথম পৃষ্ঠা। অ্যাজ ইউ লাইক ইট () হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৫৯৯ সালে রচিত হয়েছিল এবং প্রথম প্রকাশিত হয় ১৬২৩ সালে। নাটকটির প্রথম মঞ্চায়ন সম্পর্কে কোন স্পষ্ট ধারণা পাওয়া যায়নি, তবে সম্ভবত ১৬০৩ সালে উইলটন হাউজে মঞ্চায়নকে প্রথম বলে ধারণা করা হয়।  ঐতিহাসিকভাবে, অ্যাজ ইউ লাইক ইট-এর মিশ্র প্রতিক্রিয়া পাওয়া যায়। কয়েকজন সমালোচক নাটকটিকে গুণমান-সম্পন্ন বলে উল্লেখ করেন, অন্যদিকে কয়েকজন সমালোচক একে শেকসপিয়ারের বাকি কাজের তুলনায় কম গুণমান-সম্পন্ন বলে উল্লেখ করেন। নাটকটি দর্শকদের কাছে জনপ্রিয় রয়ে গেছে এবং বেতার, চলচ্চিত্র ও সংগীত নাট্যে প্রায়ই উপযোগ করা হয়ে থাকে। এটি বেশ কয়েকজন বিখ্যাত মঞ্চ ও পর্দা অভিনয়শিল্পীর প্রিয় কাজ, তাদের কয়েকজন হলেন রোজালিন্ড চরিত্রে ভানেসা রেডগ্রেভ, জুলিয়েট স্টিভেনসন, ম্যাগি স্মিথ, রেবেকা হল, হেলেন মিরেন, ও প্যাটি লুপোন এবং জাক চরিত্রে অ্যালান রিকম্যান, স্টিভেন স্পাইনেলা, কেভিন ক্লিন, স্টিভেন ডিলেন ও এলেন বার্স্টিন।   চরিত্রাবলি   ডিউক ফ্রেডরিকের রাজদরবার  ডিউক ফ্রেডরিক - ডিউক সিনিয়রের ছোট ভাই ও তার রাজ্য জবর-দখলকারী, সেলিয়ার পিতা  রোজালিন্ড - ডিউক সিনিয়রের কন্যা  সেলিয়া - ডিউক ফ্রেডরিকের কন্যা ও রোজালিন্ডের চাচাতো বোন  টাচস্টোন - রাজদরবারের বোকা  ল্য বো - কুস্তিগির  ডিউক ফ্রেডরিকের রাজদরবারের লর্ড ও লেডিগণ  স্যার রোল্যান্ড দ্য বোয়ের গৃহ  অলিভার দ্য বোয়ে - জ্যেষ্ঠ সন্তান ও উত্তরাধিকার  জাক দ্য বোয়ে - দ্বিতীয় সন্তান  অরলান্ডো দ্য বোয়ে - কনিষ্ঠ সন্তান  অ্যাডাম - বিশ্বস্ত ভৃত্য  ডেনিস - অরলান্ডোর ভৃত্য  ডিউক সিনিয়রের নির্বাসিত রাজদরবার  ডিউক সিনিয়র - ডিউক ফ্রেডরিকের বড় ভাই ও রোজালিন্ডের পিতা  জাক - অসন্তুষ্ট ও বিষাদপূর্ণ লর্ড  আমিয়েন্স - সংগীতজ্ঞ  ডিউক সিনিয়রের বন-মধ্যকার রাজদরবারের লর্ডগণ  আর্ডেনের ফরেস্টে স্থানীয় লোকজন  ফিবি - মেষপালিকা  সিলিভিয়াস - মেষপালক  অড্রি - স্থানীয় তরুণী  করিন - বৃদ্ধ মেষপালক  উইলিয়াম - স্থানীয় ব্যক্তি  স্যার অলিভার মারটেক্সট - কিউরেট  অন্যান্য  হাইমেন  পেজগণ ও সংগীতজ্ঞগণ   সময় ও ভাষা  অ্যাজ ইউ লাইক ইট-এর সরাসরি ও অব্যবহিত উৎস হল টমাস লজের রোজালিন্ড, ইউফিউয়েস গোল্ডেন লেগ্যাসি, যা ১৫৮৬-৭ সালে রচিত ও ১৫৯০ সালে প্রথম প্রকাশিত হয়েছিল। লজের গল্পটি দ্য টেল অব গেমলিন অবলম্বনে রচিত।   তথ্যসূত্র    বহিঃসংযোগ        List of As You Like It movies on IMDB  Modern translation      বিষয়শ্রেণী:১৫৯৯-এর নাটক বিষয়শ্রেণী:চলচ্চিত্রে উপযোগকৃত ব্রিটিশ নাটক বিষয়শ্রেণী:ফ্রান্সের পটভূমিতে নাটক বিষয়শ্রেণী:শেকসপিয়ারীয় হাস্যরসাত্মক নাটক বিষয়শ্রেণী:প্রেমের গল্প
ইব্রাহিম চেলিক্কল (জন্ম ১৪ ফেব্রুয়ারি ১৯৮২) একজন তুর্কিশ অভিনেতা, সাবেক বাস্কেটবল খেলোয়াড় এবং ফ্যাশন মডেল।   চলচ্চিত্র   ২০০৮: পার্স নারকোতেরর ভূমিকা- শামিল বাতুরে  ২০০৯: এম.এ.টি. ভূমিকা- সিনান আতালাই  ২০১০: কেশকিন বচাক ভূমিকা- মিথাত  ২০১০: কারাদায়ালার ভূমিকা- গুল আলি কারাদায়া  ২০১১: ইফফেত ভূমিকা- জেমিল  ২০১২: ফেতিহ ১৪৫৩ ভূমিকা- উলুবাতলি হাসান  ২০১৩-২০১৪: "মেরহামেত" ভূমিকা- ফিরাত  ২০১৪: সাদেজে সেন ভূমিকা- আলি  ২০১৪: "রেকসিয়ন" ভূমিকা- উয  ২০১৬: "সেদদুলবাহির ৩২ সাত"  ২০১৬: "কুরদুউম" ভূমিকা- আলি নেজাত  ২০১৭: "সিয়াহ বেয়াজ আসক" ভূমিকা- ফেরহাত আসলান  তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:তুর্কি চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:তুর্কি টেলিভিশন অভিনেতা বিষয়শ্রেণী:আরব বংশোদ্ভূত তুর্কি ব্যক্তি
ফরাসি বায়বান্তরীক্ষবাহিনী বা আর্মে দ্য ল্যার এ দ্য লেস্পাস (, ; ) হল ফ্রান্সের বায়ু ও অন্তরীক্ষবাহিনী। এটি ১৯০৯ সালে সের্ভিস আয়েরোনোতিক (, বৈমানিক পরিষেবা) নামে ফরাসি স্থলবাহিনীর একটি শাখা হিসেবে প্রতিষ্ঠিত হয়। ১৯৩৪ সালে এটি স্বাধীন সামরিক শাখা হিসেবে আত্মপ্রকাশ করে, যার নামকরণ হয় আর্মে দ্য ল্যার (, বায়ুবাহিনী)। ১০ই সেপ্টেম্বর ২০২০ সালে এর বর্তমান নাম বায়বান্তরীক্ষবাহিনী রাখা হয়, যাতে এর কর্মকাণ্ডের বিস্তার অন্তরীক্ষ পর্যন্ত প্রসারিত হওয়ার প্রতিফলন ঘটে।  ফরাসি বায়বান্তরীক্ষবাহিনীর সক্রিয় বিমানের সংখ্যা সূত্রভেদে ভিন্ন হয়; ফরাসি সশস্ত্রবাহিনী মন্ত্রণালয়ের ২০১৪ সালের হিসাবে এই সংখ্যা ছিল ৬৫৮টি।"Annuaire statistique de la défense 2013–2014"  . ১০ই জুলাই ২০১৪."Annuaire statistiques de la défense 2012–2013".  . 4 June 2013. ২০২৫ সালের তথ্য মোতাবেক, এর মধ্যে ২০৭টি যুদ্ধবিমান রয়েছে: ৯৯টি দাসো মিরাজ ২০০০ এবং ১০৮টি দাসো রাফাল। ২০২১ সালের হিসাবমতে, ফরাসি বিমান ও মহাকাশ বাহিনীতে মোট ৪০,৫০০ জন নিয়মিত সেনাসদস্য রয়েছে, এছাড়া ২০১৪ সালে সংরক্ষিতবাহিনীর সদস্যসংখ্যা ছিল ৫,১৮৭ জন।  ফরাসি বায়বান্তরীক্ষবাহিনীপ্রধান (CEMAAE) সরাসরি ফরাসি সশস্ত্রবাহিনীপ্রধানের (CEMA) অধীনে কাজ করেন, যিনি একজন উচ্চপদস্থ সেনাকর্মকর্তা এবং স্বয়ং বেসামরিক প্রতিরক্ষামন্ত্রীর অধীনস্থ।   পাদটীকা    তথ্যসূত্র
বাইশগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷  ভূগোল বাইশগুড়ি শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি  বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উত্তর উপকণ্ঠে অবস্থিত৷  জনতত্ত্ব ২০১১ খ্রিস্টাব্দের ভারতের জনগণনা অনুসারে বাইশগুড়ি শহরের জনসংখ্যা ৫০২১ জন, যার মধ্যে ২৫৭৭ জন পুরুষ ও ২৪৪৪ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ৫১৮ জন শিশু, যা সমগ্র জনসংখ্যার ১০.৩২ %৷ ৬ বছরোর্দ্ধ জনসংখ্যার ৮৫.৩৭% অর্থাৎ ৩৮৪৪ জন সাক্ষর৷জনগণনা পরিবহন শহরটি ১৭ নং জাতীয় সড়ক ও ১২এ রাজ্য সড়কের ওপর অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো নিউ কোচবিহার রেলওয়ে স্টেশন৷  তথ্যসূত্র  বহিঃসংযোগ  বিষয়শ্রেণী:কোচবিহার জেলার শহর ও নগর
ক্রিস্টোফ ক্লার্ক (জন্ম: ৯ ফেব্রুয়ারি ১৯৫৮) একজন ফরাসি পর্নোগ্রাফিক অভিনেতা, প্রযোজক এবং পরিচালক।    কর্মজীবন  ক্লার্ককে "ফরাসি পর্ণ ইন্ডাস্ট্রিতে সম্ভবত সবচেয়ে জনপ্রিয় পুরুষ তারকা" বলা হয়।  ক্লার্ক ফ্রান্সে জন্মগ্রহণ করেছিলেন, কিন্তু মার্ক ডরসেল এবং মিশেল রেনডের মত ব্যক্তিত্বের সাথে কাজ করার পর, তিনি ১৯৯১ সালে বুদাপেস্টে চলে আসেন।  যেখানে তিনি তার ইউরো অ্যাঞ্জেল প্রযোজনা সংস্থা প্রতিষ্ঠা করেন। ক্লার্ক নিজেকে হাঙ্গেরিতে পর্ন চলচ্চিত্র নির্মাণকারী প্রথম বিদেশী প্রযোজক বলে দাবি করেছেন। Sigel, p.179 তিনি জন "বাটম্যান" স্ট্যাগ্লিয়ানো'র ইভিল এঞ্জেল কোম্পানির মাধ্যমে তার সিনেমা বিতরণ করতেন। স্ট্যাগ্লিয়ানো ক্লার্কের পায়ু যৌন-থিমযুক্ত সিরিজ ইউরো অ্যাঞ্জেলসে অর্থায়ন করেছিলেন, যাতে হাঙ্গেরীয় অভিনেত্রীরা অভিনয় করেছিলেন।     তথ্যসূত্র    বহিঃসংযোগ         বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পর্নোগ্রাফি চলচ্চিত্র অভিনেতা বিষয়শ্রেণী:ফরাসি পর্নোগ্রাফি চলচ্চিত্র পরিচালক বিষয়শ্রেণী:২০শ শতাব্দীর ফরাসি অভিনেতা
আল মুজাহিদী (জন্মঃ ১ জানুয়ারি ১৯৪৩) বাংলাদেশের একজন কবি ও সাহিত্যিক। তিনি ষাট দশকের কবি হিসাবে চিহ্নিত। তিন দশকেরও অধিক সময় ধরে তিনি দৈনিক ইত্তেফাক পত্রিকার সাহিত্য সম্পাদক হিসাবে দায়িত্ব পালন করে চলেছেন। তিনি ১৯৭১ খ্রিষ্টাব্দে বাংলাদেশের মুক্তিযুদ্ধে সক্রিয়ভাবে অংশগ্রহণ করেন। কবিতা ছাড়াও তিনি গল্প, উপন্যাস, সমালোচনা ইত্যাদি সাহিত্যের বিভিন্ন শাখায় অবদান রেখেছেন। শিশু সাহিত্যেও তার অবদান উল্লেখযোগ্য।কবি আল মুজাহিদীর ৭০তম জন্মবার্ষিকী বুধবার   জন্ম, শিক্ষা, জীবিকা  জন্মস্থান ও জন্মতারিখ : টাঙ্গাইল, ১ জানুয়ারি ১৯৪৩। পিতা : আবদুল হালিম জামালী ও মাতা : সাখিনা খান। স্ত্রী : পলিন পারভীন। ১৯৫৮ খ্রিষ্টাব্দে তিনি ভিক্টোরিয়া হাই স্কুল থেকে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে টাঙ্গাইলের করটীয়া সাদত কলেজ থেকে উচ্চ মাধ্যমিক পাস করেন্। স্নাতক (কলা) : জগন্নাথ কলেজ, ঢাকা (১৯৬৪); স্নাতকোত্তর (সমাজবিজ্ঞান) : ঢাকা বিশ্ববিদ্যালয় (১৯৬৬); স্নাতকোত্তর (বাংলা ভাষা ও সাহিত্য); ঢাকা বিশ্ববিদ্যালয় (১৯৬৭)। জীবনের শুরু থেকেই তিনি সাংবাদিকতায় নিযুক্ত। বাঙলা একাডেমী লেখক অভিধান, ২০০৭, ঢাকা। ২০১২ খ্রিষ্টাব্দে তিনি যায়যায় দিন পত্রিকায় সাহিত্য সম্পাদক হিসেবে যোগ দেন৤ কবি আল মুজাহিদীর যায়যায়দিনে যোগদান     প্রকাশিত গ্রন্থাবলী    কবিতা    হেমলকের পেয়ালা;  ধ্রুপদ ও টেরাকোটা;  যুদ্ধ নাস্তি;  মৃত্তিকা অতি-মৃত্তিকা;  প্রিজন ভ্যান;  দিদেলাস ও ল্যাবিরিস্থ;  ঈডের হ্যামলেট;  প্রাচ্য পৃথিবী;  পৃথিবীর ধুলো,  সৌর জোনাকি;  ভিতা নুওভা,  অ্যাকাডেমাসের বাগান;  আল মুজাহিদীর শ্রেষ্ঠ কবিতা;  সআল মুজাহিদীর প্রেমের কবিতা;  সন্ধ্যার বৃষ্টি;  কালেরবন্দীতে;  পাখির পৃথিবী;  আলবাট্রাস,  ভঙুর গোলাপ;  কাঁদো হিরোশিমা কাঁদো নাগাসাকি;  পালকি চলে দুলকি তালে।  উপন্যাস   প্রথম প্রেম;  চাঁদ ও চিরক’ট;  মিলু এট ও স্যোন্যাটা;  লাল বাতির হরিণ;  রূপোলি রোদ্দুর;  আলোর পাখিটা;  ছুটির ছুটি;  খোকার আকাশ;  খোকার যুদ্ধ।   ছোটগল্প   প্রপঞ্চের পাখি;  বাতাবরণ;  ভরা কটাল মরা কটালের চাঁদ।   গবেষণা গ্রন্থ   কালান্তরের যাত্রী।   শিশু সাহিত্য   হালুম হুলুম;  তালপাতার সেপাই;  শেকল কাটে খাঁচার পাখি;  সোনার মাটি রূপোর মাটি;  ইস্টিশানে হুইসেল।   প্রবন্ধ   সমাজ ও সমাজতত্ত্ব।   অনুবাদ   কাইফি আজমির কবিতা;  পৃথিবীর কবিতা;  আহমদ ফরাজের কবিতা;  ঊর্দূ কবিতা;  হিন্দি কবিতা;  হাইনরীশ হাইনে-র কবিতা।   পুরস্কার   জীবনানন্দ দাশ একাডেমী পুরস্কার;  কবি জসীমউদ্দীন একাডেমী পুরস্কার;  মাইকেল মধুসূদন একাডেমী পুরস্কার;  শেরে বাংলা সংসদ পুরস্কার;  জয়বাংলা সাহিত্য পুরস্কার;  একুশে পদক (২০০৩)।  বাসাসপ কাব্যরত্ন পদক (২০১৮)   তথ্যসূত্র    বহিঃসংযোগ    আল মুজাহিদী   বিষয়শ্রেণী:বাংলাদেশী কবি বিষয়শ্রেণী:বাঙালি কবি বিষয়শ্রেণী:বাঙালি শিশুসাহিত্যিক বিষয়শ্রেণী:বাংলাদেশী শিশুসাহিত্যিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের মুক্তিযোদ্ধা বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাঙালি লেখক বিষয়শ্রেণী:১৯৪২-এ জন্ম বিষয়শ্রেণী:বাংলাদেশী পুরুষ কবি
খরগোশ-হাঁস বিভ্রম হলো একটি অস্পষ্ট চিত্র যেখানে একটি খরগোশ বা হাঁস দেখা যায়।   প্রাচীনতম পরিচিত সংস্করণটি হলো  ২৩ অক্টোবর ১৮৯২ সংখ্যার একটি অ-কার্যকর অঙ্কন, একটি জার্মান হাস্যরস পত্রিকা।এটির ক্যাপশন ছিল, পুরোনো জার্মান বানানে, "  " ("কোন প্রাণী একে অপরের সাথে সবচেয়ে বেশি সাদৃশ্যপূর্ণ?"), "  সহ " ("খরগোশ এবং হাঁস") নীচে লেখা। McManus, I. C.; Freegard, Matthew; Moore, James; Rawles, Richard (2010).   মনোবিজ্ঞানী জোসেফ জাস্ট্রো দ্বারা ব্যবহৃত হওয়ার পর, লুডভিগ উইটজেনস্টাইন ছবিটিকে বিখ্যাত করে তোলেন, যিনি এটিকে তার দার্শনিক তদন্তে দুটি ভিন্ন উপায়ে দেখার বর্ণনা দেওয়ার উপায় হিসাবে অন্তর্ভুক্ত করেছিলেন: "সেটা দেখা" বনাম "এভাবে দেখা"।  বিষয়শ্রেণী:Articles containing German-language text
আম্মাজান কাজী হায়াৎ পরিচালিত ১৯৯৯ সালের বাংলাদেশী অপরাধধর্মী নাট্য চলচ্চিত্র। এটি প্রযোজনা করেছেন ও কাহিনী লিখেছেন মনোয়ার হোসেন ডিপজল এবং চিত্রনাট্য ও সংলাপ লিখেছেন কাজী হায়াৎ। এতে নাম ভূমিকায় (আম্মাজান) অভিনয় করেছেন শবনম এবং তার পুত্রের ভূমিকায় অভিনয় করেছেন মান্না। এছাড়া অন্যান্য চরিত্রে অভিনয় করেছেন মৌসুমী, আমিন খান, ডিপজল, মিজু আহমেদ প্রমুখ।  আম্মাজান ১৯৯৯ সালের ২৫ জুন বাংলাদেশে মুক্তি পায়। এটি ওই বছরের অন্যতম ব্যবসাসফল চলচ্চিত্র। ২৪তম জাতীয় চলচ্চিত্র পুরস্কারে কাজী হায়াৎ শ্রেষ্ঠ চিত্রনাট্যকার বিভাগে পুরস্কার লাভ করেন এবং চলচ্চিত্রটি বাচসাস পুরস্কারে শ্রেষ্ঠ চলচ্চিত্র ও মান্নার শ্রেষ্ঠ অভিনেতার পুরস্কারসহ মোট পাঁচটি পুরস্কার লাভ করে।   অভিনয়শিল্পী   শবনম - আম্মাজান / জাহানারা আহমেদ  মান্না - বাদশাহ  সোহেল - কিশোর বাদশাহ  মৌসুমী - রিনা  আমিন খান - মিজান, রিনার কলেজের বন্ধু ও প্রেমিক।  ডিপজল - কালাম, বাদশাহের বন্ধু ও পরে খুনী।  মিজু আহমেদ - আজিজ আহমেদ খান, বিরোধী দলীয় নেতা ও রিনার বাবা।  সিরাজ হায়দার - লাল মিয়া, বাদশাহের বাবা।  দারাশিকো - মোজাম্মেল আহমেদ  দুলারী চক্রবর্তী - রেহানা  সাদেকুর রহমান হিরু - নবাব, বাদশাহের একান্ত সহচর।  মোঃ ইসমাইল আহমেদ  ইমরান নাজিম  আন্না - কুসুম, বাদশাহের পালিত বোন ও নবাবের স্ত্রী।  জ্যাকি আলমগীর  কালা আজিজ   নির্মাণ   অভিনয়শিল্পী নির্বাচন  কাজী হায়াৎ আম্মাজানের চরিত্রে অভিনয়ের জন্য শাবানা কে অনুরোধ করেছিলেন, শাবানা প্রথমে সম্মতি দিলেও পরে অভিনয় করেননি। তার বদলে শবনম আম্মাজানের চরিত্রে অভিনয় করেন। এই ছায়াছবির প্রযোজক ডিপজল প্রাথমিকভাবে মান্নাকে নিতে চাননি। কাজী হায়াতের অনুরোধে মান্নাকে এই চলচ্চিত্রে নেয়া হয়। এছাড়াও হুমায়ূন ফরিদিকেও একটি চরিত্রের জন্য বিবেচনা করা হয়েছিল, কিন্তু পরে তাঁকে নেয়া হয়নি।   সঙ্গীত  আম্মাজান চলচ্চিত্রের গানের সুর ও সঙ্গীত পরিচালনা করেছেন এবং গীত লিখেছেন আহমেদ ইমতিয়াজ বুলবুল। ছবিতে পাঁচটি গান রয়েছে। আইয়ুব বাচ্চুর কণ্ঠে "আম্মাজান" গানটি তুমুল জনপ্রিয়তা লাভ করে। এছাড়া আইয়ুব বাচ্চু ও শাকিলা জাফরের কণ্ঠে "তোমার আমার প্রেম" গানটি শ্রোতাপ্রিয় হয়।   নির্মাণ ব্যয় ও আয়  চলচ্চিত্রটি নির্মাণে এক কোটি চার লক্ষ টাকা ব্যয় হয়। মুক্তির আগের দিন এই ছবির প্রযোজক প্রযোজনা ও সঙ্গীত সত্ব বিক্রি করে এক কোটি নয় লাখ টাকা আয় করেন। মুক্তির আগের দিনই চলচ্চিত্রটি দুই লাখ টাকা মুনাফা করে।   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ চিত্রনাট্যকার - কাজী হায়াৎ  বাচসাস পুরস্কার  বিজয়ী: শ্রেষ্ঠ চলচ্চিত্র - আম্মাজান  বিজয়ী: শ্রেষ্ঠ অভিনেতা - মান্না  বিজয়ী: শ্রেষ্ঠ কাহিনিকার - কাজী হায়াৎ  বিজয়ী: শ্রেষ্ঠ সংলাপ রচয়িতা - কাজী হায়াৎ  বিজয়ী: শ্রেষ্ঠ গীতিকার - আহমেদ ইমতিয়াজ বুলবুল  বিজয়ী: শ্রেষ্ঠ পুরুষ কণ্ঠশিল্পী - আইয়ুব বাচ্চু  মেরিল-প্রথম আলো পুরস্কার  বিজয়ী: শ্রেষ্ঠ অভিনেতা - মান্না   অন্যান্য তথ্য  ৩৫ মিমি ফরম্যাটে ধারণকৃত এই চলচ্চিত্রের ষাটটি প্রিন্ট করা হয়েছিল।   তথ্যসূত্র    বহিঃসংযোগ     বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের অপরাধধর্মী-নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী অপরাধধর্মী-নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:কাজী হায়াৎ পরিচালিত চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
স্ক্যান্ডিয়াম ব্রোমাইড, বা ScBr3 হল একটি ট্রাইহালাইড, হাইগ্রোস্কোপিক, পানিতে দ্রবণীয়  স্ক্যান্ডিয়াম এবং ব্রোমিনেররাসায়নিক যৌগ।   উত্পাদন এবং বৈশিষ্ট্য  স্ক্যান্ডিয়াম ব্রোমাইড ব্রোমিন গ্যাসে স্ক্যান্ডিয়াম পোড়ানোর মাধ্যমে তৈরী হয়।    2Sc(s) + 3Br2(g) → 2ScBr3(s)   ব্যবহারসমূহ  স্ক্যান্ডিয়াম ব্রোমাইড অস্বাভাবিক ক্লাস্টারগুলির [যেমন Sc19Br28Z4, (Z=Mn, Fe, Os বা Ru)] কঠিন অবস্থার সংশ্লেষণের জন্য ব্যবহৃত হয়। এই ক্লাস্টারগুলি তাদের গঠন এবং চৌম্বকীয় বৈশিষ্ট্যগুলির জন্য তৈরী হয়।    তথ্যসূত্র   বিষয়শ্রেণী:ধাতব হ্যালাইড বিষয়শ্রেণী:ব্রোমাইড বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:স্ক্যান্ডিয়াম যৌগ
বাংলাদেশ এবং ভারতবর্ষের পশ্চিমবঙ্গে বসবাসরত বাঙালি খ্রিষ্টানদের পদবীসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, স্থানীয় বঙ্গীয় পদবী ছাড়াও ভিনদেশীয় পদবীকে গ্রহণ করা হয়েছে কিছুটা পরিমার্জন করে।   বঙ্গীয় পদবীসমূহ   বারুই  ঘোষ  সাহা  বসু  মণ্ডল  অধিকারী  মল্লিক  সরকার  হালদার  গায়েন  মধু  বৈদ্য  রয় / রায়  মিত্র  মজুমদার  দাস   পর্তুগিজ পদবীসমূহ   গোমেজ / গমেজ  কস্তা / ডি কস্তা  রোজারিও / ডি রোজারিও  রিবেরূ / রিবেরু / রিবেরো  পেরেরা  ক্রুজ / ক্রুস  রডরিক্স / রদ্রিগেজ  আলমিদা / আলমেইদা  ফার্নান্দেজ / ফার্নান্দেস  মার্কুস / মার্কেজ / মার্কুজ  মেন্ডেস / মেন্ডিস / মেন্ডিজ / মেন্ডেজ  গনজালভেজ / গনজালেস / গনসালভেজ  কোড়াইয়া   স্প্যানিশ পদবীসমূহ   পেরেজ /পেরেস / পিরিজ / পিরিস   পালমা  সেরাও   ব্রিটিশ পদবীসমূহ   এসেনসন /  এসেনসিও / এসেনছাওঁ / এসেন্সিও  পিউরিফিকেশন / পিউরীফিকেশন   ইতালিয়ান পদবীসমূহ   টলেন্টিনো   আরও দেখুন   বাঙালি মুসলিমদের পদবীসমূহ  বাঙালি হিন্দুদের পদবীসমূহ  বাঙালি বৌদ্ধদের পদবীসমূহ   বহি:সংযোগ    তথ্যসূত্র   বিষয়শ্রেণী:বাঙালি ব্যক্তি
নৃপেন্দ্র নারায়ণ সরকারি উচ্চ বিদ্যালয় ( সংক্ষেপে: এনএন উচ্চ বিদ্যালয়) নামে পরিচিত। পঞ্চগড় জেলার দেবীগঞ্জে ১৯০৬ সালে প্রতিষ্ঠিত হয় এই বিদ্যালয়।   প্রতিষ্ঠা ও বর্তমান অবস্থা  ১৯০৬ খ্রিস্টাব্দে প্রতিষ্ঠিত বিদ্যালয়টি প্রতিষ্ঠা লগ্নে এনএন উচ্চ বিদ্যালয় নামে পরিচয় বহন করে।  এই বিদ্যালয়টি প্রতিষ্ঠা করেন মহারাজা নৃপেন্দ্র নারায়ন। ওই সময় স্কুলটির নামকরণ করেন, "নৃপেন্দ্রনারায়ণ ইংলিশ স্কুল" পর্যায়ক্রমে সময়ের সাথে সামঞ্জস্য রেখে বিদ্যালয়টির নাম পরিবর্তন হয়ে নৃপেন্দ্র নারায়ন সরকারি উচ্চ বিদ্যালয় সংক্ষেপে এন এন সরকারি উচ্চ বিদ্যালয় নামে পরিচয় বহন করছে। তৎকালীন আসাম, জলপাইগুড়ি, কুচবিহার, রংপুরসহ বিভিন্ন অঞ্চলের জনগোষ্ঠী এই প্রতিষ্ঠান থেকে শিক্ষা অর্জন করেছেন। ২৫ একর জমির উপর প্রতিষ্ঠিত বিদ্যালয়টিতে অসংখ্য জ্ঞানী-গুণী, প্রথিতযশারা পড়াশুনা করেছেন।  ২৬টি কক্ষ নিয়ে গঠিত একাডেমিক ভবন, রয়েছে বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো। বিদ্যালয়টি মনোরম দৃষ্টিনন্দন এলাকায় অবস্থান করছে। বিদ্যালয়টিতে খেলাধুলার পাশাপাশি ক্রীড়া ও সাংস্কৃতিক বিনোদন সমানতালে হয়ে থাকে।  বিদ্যালয়টি ২৬ কক্ষের একাডেমিক ভবন, বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো নিয়ে গঠিত।   শিক্ষা কার্যক্রম    প্রাক্তন ছাত্র   আলোকচিত্র   thumb|পায়রা।  thumb|বিদ্যালয়ের প্রধান ফটক।   বহিঃসংযোগ   দিনাজপুর শিক্ষা বোর্ড এর ওয়েবসাইট  বিষয়শ্রেণী:দেবীগঞ্জ উপজেলা বিষয়শ্রেণী:পঞ্চগড় জেলার বিদ্যালয় বিষয়শ্রেণী:১৯০৬-এ ভারতে প্রতিষ্ঠিত বিষয়শ্রেণী:বাংলাদেশের উচ্চ বিদ্যালয়   তথ্যসূত্র   বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
গ্রে রওয়েল (; যিনি "গর্জিয়াস" গ্রে রয়্যাল নামে পরিচিত) একজন মার্কিন পেশাদার কুস্তিগির। ক্যারিয়ারের শুরুতে তিনি রিপ রজার্স ও পেজ হোয়াটলির সাথে কনভার্টিবল ব্লন্ডস নামক হিলের সদস্য ছিলেন।   চ্যাম্পিয়নশিপ এবং কৃতিত্ব   সেন্ট্রাল স্টেটস রেসলিং  এনডাব্লিউএ সেন্ট্রাল স্টেটস টেলিভিশন চ্যাম্পিয়নশিপ (১ বার)  ন্যাশনাল রেসলিং অ্যালায়েন্স  এনডাব্লিউএ ওয়ার্ল্ড জুনিয়র হেভিওয়েট চ্যাম্পিয়নশিপ (১ বার)  প্রো রেসলিং ফেডারেশন  পিডাব্লিউএফ ইন্টারকন্টিনেন্টাল চ্যাম্পিয়নশিপ (১ বার)  পিডাব্লিউএফ জুনিয়র হেভিওয়েট চ্যাম্পিয়নশিপ (১ বার)  পিডাব্লিউএফ ট্যাগ টিম চ্যাম্পিয়নশিপ (৩ বার) – ফ্লেমিং ইউথ (২) ও ক্রুয়েল কানেকশন ২-এর সাথে  সাউদার্ন চ্যাম্পিয়নশিপ রেসলিং  এসসিডাব্লিউ হেভিওয়েট চ্যাম্পিয়নশিপ (১ বার)  অন্যান্য  সিসিডাব্লিউ হেভিওয়েট চ্যাম্পিয়নশিপ (১ বার)   তথ্যসূত্র     বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:নর্থ ক্যারোলাইনার পেশাদার কুস্তিগির বিষয়শ্রেণী:২০শ শতাব্দীর পেশাদার কুস্তিগির
গমের ব্লাস্ট রোগ (হুইট ব্লাস্ট রোগ) একটি ছত্রাকের সংক্রমণজনিত রোগ । ।  হুইট ব্লাস্ট রোগটি দক্ষিণ আমেরিকায় দেখা যায়। সম্প্রতি ভারত- বাংলাদেশেরের পশ্চিমবঙ্গের সীমান্ত অঞ্চলে  হুইট ব্লাস্ট রোগটি ছড়িয়ে পড়ে। ।  প্রতিকার ছত্রাক ঘটিত এই রোগ অতি দ্রুত এক ক্ষেত থেকে অন্য ক্ষেতে ছড়িয়ে পড়ে। এর প্রতিকারের জন্য সুনির্দিষ্ট কোন ছত্রাকনাশক এখন প্রর্যন্ত আবিষ্কার হয়নি॥ । সতর্কতামূলক ব্যবস্থা হিসাবে রোগ বা আটকাতে যেসব এলাকায় এ ছত্রাকের সংক্রমন  হয়, তা আগুনে জ্বালিয়ে নষ্ট করে দেওয়া হয় যাতে আরো এলাকায় ছত্রাকের সংক্রমন  না হয়।  সংক্রমণজনিত ক্ষতি ও ক্ষতির পরিমান   এলাকা, ছত্রাকের প্রাজাতি ও ক্ষেত ভেদে ব্লাস্ট সংক্রমনে  ক্ষয় ক্ষতি ভিন্ন ভিন্ন হয়। গড়ে ক্ষেতের ২৫ থেকে ৩০ শতাংশ গমের ক্ষয় ক্ষতি হয়। তবে কোন কোন ক্ষেতে ৯০ শতাংশ প্রর্যন্ত গমের ক্ষতির নজির আছে। ।  বাংলাদেশে গমের ব্লাস্ট রোগ ২০১৫-১৬ সালে দক্ষিণাঞ্চলের সাতটি জেলায় প্রথম গমের ব্লাস্ট রোগ দেখা দেয়। যশোর-মেহেরপুর থেকে শুরু করে বরিশাল-ভোলা পর্যন্ত এ রোগ ছড়ায়। এটা ঠেকানোর জন্য তখন এ্যাকশস প্ল্যান নেয়া হয় এবং সাময়িকভাবে গম চাষ নিরুৎসাহিত করা হয়। ধানের  ব্লাস্ট ছত্রাকের সংক্রমনের সাথে গমের  ব্লাস্ট ছত্রাকের মধ্যে কিছুটা মিল থাকায় প্রথমে মনে করা হয়েছিল যে ধান থেকেই হয়তো এটা গমে ছড়িয়েছে। কিন্তু পরীক্ষা করে দেখা যায় যে দুটি দু ধরনের ছত্রাক।।  শনাক্তকরণ ছত্রাকের আক্রান্ত গম গাছের পাতা দেখে এই রোগ শনাক্তকরণ করা যায়। ছত্রাকের  ডিএনএ সিকোয়েন্সিং করে প্রজাতি নির্নয় বা অন্য শস্যের ছত্রাকের সাথে জিন গত মিল-অমিল নির্ণয় কিংবা ছত্রাকের উৎপত্তিস্থল নির্ণয় করা যায়।।  তথ্যসূত্র  বিষয়শ্রেণী:কৃষি বিষয়শ্রেণী:গম বিষয়শ্রেণী:গমের রোগ বিষয়শ্রেণী:ছত্রাকের সংক্রমণজনিত রোগ